
DR.31.3.2010 141 

 
Tuan Chua Tian Chang @ Tian Chua [Batu]:  Dia tidak landing, dia 

landing macam itu.   

Timbalan Yang di-Pertua [Datuk Ronald Kiandee]:  Yang Berhormat. 

Dato’ Shaziman bin Abu Mansor:  Ahli-ahli Yang Berhormat, terlebih 
dahulu saya ingin merakamkan ucapan terima kasih kepada sepuluh Ahli-ahli 
Yang Berhormat yang sudi berkongsi pandangan dan cadangan menyentuh 
bidang tugas dan tanggungjawab Kementerian Kerja Raya ketika perbahasan Usul 
Menjunjung Kasih ke atas Titah Diraja di Dewan Rakyat iaitu daripada Putatan, 
Silam, Ranau, Sarikei, Rantau Panjang, Kota Melaka, Tebrau, Lenggong, Puchong 
dan Petaling Jaya Selatan. 

Pelbagai isu penting dan cadangan bernas telah diutarakan dalam sesi 
perbahasan yang telah berlangsung dari 16 hingga 29 Mac 2010 dan Kementerian 
Kerja Raya akan memberi perhatian serta tindakan susulan kepada isu-isu yang 
dibangkitkan.  Secara keseluruhannya isu-isu yang telah menarik minat Ahli-ahli 
Yang Berhormat dapat saya rumuskan kepada isu-isu yang berkaitan dengan jalan 
raya Persekutuan dan jalan raya bertol. 

Tuan Yang di-Pertua, sebelum saya menyentuh perkara-perkara yang 
dibangkitkan oleh Ahli-ahli Yang Berhormat, izinkan saya menjelaskan beberapa 
perkara berhubung dengan pelaksanaan pembangunan jalan raya di negara kita.  
Perancangan pembangunan rangkaian jalan raya di Malaysia memberi tumpuan 
kepada usaha memperluas dan meningkatkan rangkaian perhubungan ke 
kawasan pedalaman dan ke kawasan yang berpotensi untuk pembangunan 
ekonomi.  Pendekatan ini bagi menyokong pembangunan seimbang di samping 
meningkatkan pertumbuhan ekonomi dan seterusnya meningkatkan kualiti hidup 
rakyat. 

Pelan Pembangunan Rangkaian Jalan Raya, Highway Network 
Development Plan (HNDP) Fasa 1 pada tahun 2007 mengenal pasti empat hala 
tuju bagi menentukan keutamaan pembangunan jalan raya iaitu: 

(i) mengukuhkan rangkaian jalan raya yang menghubungkan 
antara Pantai Barat dan Pantai Timur Semenanjung 
Malaysia; 

(ii) mempertingkatkan perhubungan dan pergerakan antara 
Pantai Timur dengan Pantai Barat di Semenanjung 
Malaysia; 

(iii) mempertingkatkan accessibility intra dan inter Wilayah 
Pembangunan Koridor Utara, Timur dan Selatan; dan 

(iv) memperbaiki dan meningkatkan rangkaian jalan raya 
tengah sebagai central spine. 

Kerajaan juga sememangnya amat prihatin dengan pembangunan jalan 
raya Sabah, Sarawak dan Wilayah Persekutuan Labuan.  Sehubungan itu 
Kementerian Kerja Raya turut menjalankan kajian semua rangkaian jalan raya 
HNDP Fasa 2 bagi negeri-negeri berkenaan.  Kajian ini telah bermula pada 
Disember 2008 dan akan disiapkan pada Jun 2010.  Walau bagaimanapun, 
setakat ini HNDP Fasa 2 telah mengenal pasti Pelan Indikatif Pembangunan 
Rangkaian Jalan Raya di negeri-negeri tersebut.   

Pelan indikatif tersebut telah menggariskan hala tuju dalam pengukuhan 
dan memperluaskan jaringan Trans Borneo serta menyediakan kebolehsampaian 
jalan raya antara pusat ekonomi, kawasan ekonomi pertanian seperti Koridor 



Tuan Chua Tian Chang @ Tian Chua [Batu]: Dia tidak landing, dia. landing macam itu. Timbalan Yang di-Pertua [Datuk Ronald Kiandee]: Yang Berhormat. Dato' Shaziman bin Abu Mansor: Ahli-ahli Yang Berhormat, terlebih dahulu saya ingin merakamkan ucapan terima kasih kepada sepuluh Ahli-ahli Yang Berhormat yang sudi berkongsi pandangan dan cadangan menyentuh bidang tugas dan tanggungjawab Kementerian Kerja Raya ketika perbahasan Usul Menjunjung Kasih ke atas Titah Diraja di Dewan Rakyat iaitu daripada Putatan, Silam, Ranau, Sarikei, Rantau Panjang, Kota Melaka, Tebrau, Lenggong, Puchong dan Petaling Jaya Selatan. Pelbagai isu penting dan cadangan bernas telah diutarakan dalam sesi perbahasan yang telah berlangsung dari 16 hingga 29 Mac 2010 dan Kementerian Kerja Raya akan memberi perhatian serta tindakan susulan kepada isu-isu yang dibangkitkan. Secara keseluruhannya isu-isu yang telah menarik minat Ahli-ahli Yang Berhormat dapat saya rumuskan kepada isu-isu yang berkaitan dengan jalan raya Persekutuan dan jalan raya bertol. Tuan Yang di-Pertua, sebelum saya menyentuh perkara-perkara yang dibangkitkan oleh Ahli-ahli Yang Berhormat, izinkan saya menjelaskan beberapa perkara berhubung dengan pelaksanaan pembangunan jalan raya di negara kita. Perancangan pembangunan rangkaian jalan raya di Malaysia memberi tumpuan kepada usaha memperluas dan meningkatkan rangkaian perhubungan ke kawasan pedalaman dan ke kawasan yang berpotensi untuk pembangunan ekonomi. Pendekatan ini bagi menyokong pembangunan seimbang di samping meningkatkan pertumbuhan ekonomi dan seterusnya meningkatkan kualiti hidup rakyat. Pelan Pembangunan Rangkaian Jalan Raya, Highway Network Development Plan (HNDP) Fasa 1 pada tahun 2007 mengenal pasti empat hala tuju bagi menentukan keutamaan pembangunan jalan raya iaitu: (i) mengukuhkan rangkaian jalan raya yang menghubungkan antara Pantai Barat dan Pantai Timur Semenanjung Malaysia; (ii) mempertingkatkan perhubungan dan pergerakan antara Pantai Timur dengan Pantai Barat di Semenanjung Malaysia; (iii) mempertingkatkan accessibility intra dan inter Wilayah Pembangunan Koridor Utara, Timur dan Selatan; dan. (iv) memperbaiki dan meningkatkan rangkaian jalan raya tengah sebagai central spine. Kerajaan juga sememangnya amat prihatin dengan pembangunan jalan raya Sabah, Sarawak dan Wilayah Persekutuan Labuan. Sehubungan itu Kementerian Kerja Raya turut menjalankan kajian semua rangkaian jalan raya HNDP Fasa 2 bagi negeri-negeri berkenaan. Kajian ini telah bermula pada Disember 2008 dan akan disiapkan pada Jun 2010. Walau bagaimanapun, setakat ini HNDP Fasa 2 telah mengenal pasti Pelan Indikatif Pembangunan Rangkaian Jalan Raya di negeri-negeri tersebut. Pelan indikatif tersebut telah menggariskan hala tuju dalam pengukuhan dan memperluaskan jaringan Trans Borneo serta menyediakan kebolehsampaian jalan raya antara pusat ekonomi, kawasan ekonomi pertanian seperti Koridor.